CELEX: 32011R0168
Language: et
Date: 2011-02-23
Title: Komisjoni määrus (EL) nr 168/2011, 23. veebruar 2011 , millega muudetakse määrust (EL) nr 107/2010 seoses söödalisandi Bacillus subtilis ATCC PTA-6737 kasutamisega maduramütsiinammooniumi, monensiinnaatriumi, narasiini või robenidiinvesinikkloriidi sisaldavas söödas  EMPs kohaldatav tekst

24.2.2011   
            
            
               ET
            
            
               Euroopa Liidu Teataja
            
            
               L 49/4
            
         KOMISJONI MÄÄRUS (EL) nr 168/2011,
   23. veebruar 2011,
   millega muudetakse määrust (EL) nr 107/2010 seoses söödalisandi Bacillus subtilis ATCC PTA-6737 kasutamisega maduramütsiinammooniumi, monensiinnaatriumi, narasiini või robenidiinvesinikkloriidi sisaldavas söödas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eelkõige selle artikli 13 lõiget 3,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise alused ja menetlused.
            
         
               (2)
            
            
               Määrusega (EÜ) nr 1831/2003 on ette nähtud võimalus muuta söödalisandi luba loaomaniku taotlusel ja vastavalt Euroopa Toiduohutusameti (edaspidi „toiduohutusamet”) arvamusele.
            
         
               (3)
            
            
               Komisjoni määrusega (EL) nr 107/2010 (2) anti kümneks aastaks luba kasutada broilerkanade söödas mikroorganismipreparaati Bacillus subtilis ATCC PTA-6737.
            
         
               (4)
            
            
               Loaomanik taotles preparaadi Bacillus subtilis ATCC PTA-6737 loa muutmist, et seda oleks lubatud kasutada broilerkanade söödas, mis sisaldab koktsidiostaatikume maduramütsiinammooniumi, monensiinnaatriumi, narasiini või robenidiinvesinikkloriidi. Loaomanik esitas oma taotluse põhjendamiseks asjakohased andmed.
            
         
               (5)
            
            
               Toiduohutusamet jõudis oma 7. oktoobri 2010. aasta arvamuses järeldusele, et söödalisandit Bacillus subtilis ATCC PTA-6737 võib kasutada koos maduramütsiinammooniumi, monensiinnaatriumi, narasiini või robenidiinvesinikkloriidiga (3).
            
         
               (6)
            
            
               Määruse (EÜ) nr 1831/2003 artiklis 5 sätestatud tingimused on täidetud.
            
         
               (7)
            
            
               Seepärast tuleks määrust (EL) nr 107/2010 vastavalt muuta.
            
         
               (8)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 107/2010 lisa asendatakse käesoleva määruse lisas esitatud tekstiga.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. veebruar 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  ELT L 36, 9.2.2010, lk 1.
   
      (3)  EFSA Journal 2010; 8(10):1863.
   
      LISA
      
                  Söödalisandi registreerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  CFU/kg täissöödas, mille niiskusesisaldus on 12 %
               
            
                  
                     Zootehniliste lisandite kategooria. Funktsionaalrühm: soolestiku mikrofloorat tasakaalustavad ained
                  
               
            
                  4b1823
               
               
                  Kemin Europa NV
               
               
                  
                     Bacillus subtilis ATCC PTA-6737
               
               
                  
                               
                           
                           
                              
                                 Söödalisandi koostis:
                              
                              
                                 Bacillus subtilis ATCC PTA-6737 preparaat, mille lisandisisaldus on vähemalt 1 × 1010 CFU/g
                           
                        
                               
                           
                           
                              
                                 Toimeaine kirjeldus:
                              
                              
                                 Bacillus subtilis ATCC PTA-6737 eosed
                           
                        
                               
                           
                           
                              
                                 Analüüsimeetodid
                                  (1)
                              
                              
                                           
                                       
                                       
                                          Arvu määramine: pinnalaotusmeetod, kasutades söödaproovide eelkuumutustöötlusel trüptoon-soja-agarit.
                                       
                                    
                                           
                                       
                                       
                                          Identifitseerimine: impulssvälja-geelelektroforeesi (PFGE) meetod.
                                       
                                    
                        
               
                  Broilerkanad
               
               
                  —
               
               
                  1 × 107
                  
               
               
                  —
               
               
                  
                              1.
                           
                           
                              Söödalisandi ja eelsegu kasutamisjuhistes märkida säilitustemperatuur, kõlblikkusaeg ja granuleerimispüsivus.
                           
                        
                              2.
                           
                           
                              Võib kasutada söödas, mis sisaldab lubatud koktsidiostaatikume: diklasuriili, dekokvinaati, salinomütsiinnaatriumi, narasiini/nikarbasiini, naatriumlasalotsiid A-d, maduramütsiinammooniumi, monensiinnaatriumi, narasiini või robenidiinvesinikkloriidi.
                           
                        
               
                  1.3.2020
               
            
         (1)  Analüüsimeetodite üksikasjad on kättesaadavad ühenduse referentlabori veebilehel www.irmm.jrc.be/crl-feed-additives